Wedmore

Wedmore er en stor landsby og et verdslig sogn i distriktet Sedgemoor i grevskapet Somerset, England.«Welcome to the Official Website of Wedmore Parish Council» , Wedmore parish Council. Landsbyen står på en høyde i området Somerset Levels, beliggende mellom kystsletten og et område med lyngmo, og mellom elvene Axe og Brue. I tider med oversvømmelser dannes det et trygt område mellom vann og myrene. Den kalles således for «Isle of Wedmore», selv om den ikke er en ekte øy. Sognet består i tillegg av to andre landsbyer: Blackford og Theale, og med 14 grender, inkludert Bagley, Cocklake, Mudgley, Panborough og Sand. I henhold til folketellingen i 2011 har landsbyen og sognet en befolkning på 3318 innbyggere.«Statistics for Wards, LSOAs and Parishes — Summary Profiles» (Excel). Somerset Intelligence.

I landsbyen finnes medisinsk praksis, tannlege, apotek, slakter, butikk, tre puber, restaurant, café og flere andre lokale butikker. Den er lokalisert 6 km sør for landsbyen Cheddar, 11 km vest for byen Wells, og 11 km nordvest for byen Glastonbury.

 Historie 
Det er avdekket flere levninger fra bosetningen i jernalderen i området.«History of Wedmore Somerset» , Isle of Wedmore Det er antall av steder tilknyttet romersk tid.Gathercole, Clare: «A brief history of Wedmore» , Somerset Urban Archaeological Survey. Somerset County Council.

Stedsnavnet Wedmore har angelsaksisk opprinnelse, og har antagelig betydningen «jakthytte». Det var et angelsaksisk kongelig eiendom i området. Centwine, konge av Wessex, tok kontroll over området i 682 og ga det navnet «Vadomaer» etter Vado den kjente, en av høvdingene.Williams, Robin (1992): The Somerset Levels. Ex Libris Press, ISBN 0-948578-38-6, s. 39 Etter å ha vunnet slaget ved Ethandun i 878, tvang Alfred av Wessex den norrøne høvdingen Guthrum, leder for den store hedenske hæren, til å bli døpt ved landsbyen Aller med sine folk, og feiret ved Wedmore. Deretter trakk de norrøne vikingene seg tilbake til East Anglia.

 Referanser 

 Eksterne lenker 

 «Wedmore» hos DMOZ

Kategori:Landsbyer i Somerset